stanford-oval/wikipedia huggingface dataset:
Muuttuja

Wikisanakirjassa on tähän liittyvä sananselitys: .
Muuttuja voi tarkoittaa ainakin seuraavia asioita:
muuttuja matemaattisessa lausekkeessa
muuttuja, ohjelmoinnissa jonkin arvon (ja usein tiedon arvon tyypistä) varastoiva yksikkö
muuttuja l. muuttuva tähti, tähtitieteessä tähti, jonka kirkkaus vaihtelee havaittavasti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Variable”, voi hakea sivunnimihaulla, laajalla sivunnimihaulla tai tekstihaulla.
Mukulakirveli

| Mukulakirveli |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliopyhtina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Piirtokirvelit Chaerophyllum
Laji::  bulbosum
Kaksiosainen nimi
 Chaerophyllum bulbosum  L. 
Katso myös
   Mukulakirveli Wikispeciesissä   Mukulakirveli Commonsissa 
Infobox OKNimi-testi OK: 
Mukulakirveli (Chaerophyllum bulbosum) on kaksivuotinen kirveleihin kuuluva sarjakukkaiskasvi. Sitä esiintyy Keski- ja Kaakkois-Euroopassa. Laji on vanha viljelykasvi, ja sitä on viljelty Suomessa tärkkelyspitoisen juurimukulan takia ennen perunan yleistymistä. Nuoria versoja on käytetty salaatissa.
Mukulakirvelin juurimukuloita.
Mukulakirvelillä on pallomainen juurimukula, josta kasvaa yhdestä kahteen metriä korkea punatäpläinen varsi. Lehdet ovat liuskoittuneet kapealiuskaisiksi lehdyköiksi. Kukinnon pikkusarjoissa on kolmesta viiteen erikokoista kapeanpuikeaa suojuslehteä. Kukat ovat valkoteriöllisiä. Mukulakirvelin voi äkkiseltään sekoittaa koiranputkeen (Anthriscus sylvestris) tai idänkirveliin (Chaerophyllum prescottii).
Mukulakirveli on Suomessa erittäin uhanalaisen kirvelilattakoin ravintokasvi, ja sen toukka elää mukulakirvelillä.
Aiheesta muualla

Suomen Lajitietokeskus: Mukulakirveli (Chaerophyllum bulbosum)
Kasviatlas: Mukulakirveli (Chaerophyllum bulbosum)
Luontoportti: Mukulakirveli (Chaerophyllum bulbosum)
ITIS: Chaerophyllum bulbosum (englanniksi)
United States Department of Agriculture (USDA): Chaerophyllum bulbosum (englanniksi)
Motherwell

| Motherwell |
| --- | --- |

Valtio:  Yhdistynyt kuningaskunta
Osa:  Skotlanti
Väkiluku (2016):  32 590
Infobox OKVirheellinen NIMI-arvo: 
Motherwell (skotiksi Mitherwall, gaeliksi Tobar na Màthar) on Skotlannin Pohjois-Lanarkshiressä sijaitseva kaupunki. Sen asukasluku on 32 590 (2016).
Aiheesta muualla

Kuvia tai muita tiedostoja aiheesta Motherwell Wikimedia Commonsissa
Naamiokottarainen

| Naamiokottarainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Mainat Acridotheres
Laji::  burmannicus
Kaksiosainen nimi
 Acridotheres burmannicus  (Jerdon, 1862) 
Katso myös
   Naamiokottarainen Wikispeciesissä   Naamiokottarainen Commonsissa 
Infobox OKNimi-testi OKIUCN-testi OK: 
Naamiokottarainen (Acridotheres burmannicus), myös Sturnus burmannicus, on kaakkoisaasialainen varpuslintu. Sen elinympäristö ulottuu Myanmarista Etelä-Kiinaan ja Indokiinaan. Siitä tunnetaan kaksi alalajia. Lajin holotyypin kuvaili Thomas C. Jerdon Burman Thayetmyosta 1862.
Pierre-Antoine Lebrun

Pierre Antoine Lebrun. Maalaus 1800-luvun toiselta neljännekseltä
Pierre-Antoine Lebrun (29. joulukuuta 1785 Pariisi – 27. toukokuuta 1873 Pariisi) oli ranskalainen runoilija ja näytelmäkirjailija. Hän oli myös Ranskan akatemian jäsen.
Hänet valittiin akatemian jäseneksi 12. helmikuuta 1928, ja akateemikon virassa ollessaan hänet valittiin toimiman Ranskan valtion kansallisen kirjapainon johtajana. Hän toimi valtioneuvoksena ja toisen keisarikunnan senaattorina vuodesta 1853 lähtien.
Teokset > Keskeiset runoteokset

Ode à la Grande Armée  (1805)
La Vallée de Champrosay (1825)
Le Voyage en Grèce  (1828)
Teokset > Teatteri

Pallas, fils d'Évandre, tragédie (1806)
Ulysse, tragédie en 5 actes, Pariisi, Théâtre Français, 28. huhtikuuta 1814.
Marie Stuart, tragédie en 5 actes, d'après Frédéric Schiller, avec Catherine Joséphine Duchesnois (Maria Stuart), Pariisi, Comédie-Française,6. maaliskuuta 1820.
Le Cid d'Andalousie, tragédie en cinq actes, Pariisi, Comédie-Française, 1. maaliskuuta 1825.
Teokset > Kootut teokset

Œuvres de Pierre Lebrun. Avec une notice sur ses ouvrages, par Sainte-Beuve , Didier, Pariisi, 1864.
nide 1 - Théâtre : Pallas, Ulysse, Marie Stuart, le Cid d'Andalousie.
nide  2 - Poésies : Le Voyage en Grèce, Poème sur la mort de Napoléon, Odes et poésies premières.
nide 3 - Poésies : Les Poèmes et poésies, Épîtres familières, Scènes du sérail, Essais de jeunesse. Vol. 4 - Discours et critique littéraire.
Aiheesta muualla

Ranskan akatemian elämäkertatiedosto (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä:  Nicolas-Louis François de Neufchâteau | Ranskan akatemian jäsen  Tuoli 2 1828–1873 | Seuraaja:  Alexandre Dumas nuorempi |
Momofuku Ando

Nissin-merkkisiä kuppinuudeleita.
Momofuku Ando (5. maaliskuuta 1910 – 5. tammikuuta 2007) oli taiwanilais-japanilainen liikemies, joka keksi pikanuudelit ja kuppinuudelit.
Peräsmies

Peräsmies
Peräsmies
Peräsmies (eng. Phartman) on suomalainen sarjakuvahahmo. Hän on supersankari, joka lentää pieremällä. Peräsmiehen on piirtänyt Timo Kokkila ja sen toisena luojana on myös käsikirjoittaja Sami Laitala. Mukana on ollut toisinaan myös muita käsikirjoittajia. Peräsmies esiintyi Pahkasika-lehdessä vuosina 1983–2000. Peräsmies on parodiahahmo Teräsmiehestä.[lähde? ]
Kokkilan mukaan Peräsmiehen epävirallinen englantilainen nimi on Phartman.
Juoni

Peräsmies syntyi onnettomuudessa, jossa ydinvoimalassa työskentelevä pääinsinöörin sijainen laski biorytmejään keskustietokoneella ja tästä seuranneen pamauksen takia hernekeittotölkkejä kuljettanut kuormuri räjähti, jolloin tölkit lensivät ilmaan. Paikalle osunut rappioalkoholisti, Kalervo Peränne, söi yhdestä tällaisesta purkista ja joutui mutaation uhriksi. Näin hänestä tuli Peräsmies. Hän sai itselleen kyvyn luoda yliluonnollisen kovia pieruja ja lentää pierujen voimalla.
Peräsmies käyttää pierua ensisijaisesti rakettimoottorina, joka mahdollistaa lennon. Joskus Peräsmies on käyttänyt pieruja kemiallisena aseena. Hänen pieruillaan on ollut myös esoteerisempaa käyttöä, kuten jään reikien sulattaminen. Huolimatta alkoholismista ja henkilökohtaisen hygienian puutteesta, hänellä on hyvät aikomukset ja hän onnistuu usein pelastamaan maailman.
Yksi merkittävä Peräsmies-sarjakuva asetti sankarin Neuvostoliiton vastinettaan Toveri Pierua ("Comrade Fart") vastaan. Aluksi he kilpailivat toisiaan vastaan ​​pelastamalla ihmisiä katastrofeilta, mutta lopulta Peräsmies haastoi Toveri Pierun juomakilpailuun, jonka Peräsmies voitti. Sarjakuva päättyi moraaliseen oppituntiin: "Muistakaa, lapset – väkivalta ei ole ratkaisu ongelmiin, mutta alkoholi on".
Sarjassa esiintyy monia sanomalehtiä, kuten Päivän Pörtti, Paikallispieru, Aamupieru, Möly, Päivän Pieru ja The Daily Fart. Useimmiten Peräsmies lukee Iltapieru-nimistä iltapäivälehteä.
Peräsmiehellä on lemmikkirotta, joka harrastaa filosofisia pohdintoja ja syö ulosteita.
Peräsmies kuoli syksyllä 2000, kun rattijuoppo ajoi hänen päälleen. Hänet poltettiin myöhemmin jätteenpolttokeskuksessa ongelmajätteeksi luokiteltuna. Tämä tieto ilmoitettiin Pahkasian viimeisessä numerossa (3/2000).
Peräspoika

Peräsmiehen poika on jatkanut seikkailuja Koululainen-lehdessä vuoden 2003 alusta lähtien. Tarinat ovat aiheiltaan siistimpiä ja enemmän lapsille suunnattuja. Hahmo tunnetaan nimellä Peräspoika ja hänellä on samat voimat kuin isällänsäkin.
Elokuva

Peräsmiehestä on ollut kehitteillä elokuva Suomen elokuvasäätiön ja Helsinki-filmin tukemana.
Sarjakuva-albumit

Herätyskello Banaani (Banana Press Oy, 1992)
Peräsmies toistaa itseään (Banana Press Oy, 1994)
Aiheesta muualla

Peräsmies-sivut (Arkistoitu – Internet Archive)
Pieni Havulampi

| Pieni Havulampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°49′53″N, 25°07′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pääjärven alue (14.63)
Laskujoki:  suo-oja Havulampeen 
Järvinumero:  14.633.1.028
Mittaustietoja
Pinnankorkeus:  198,8 m  
Pituus:  130 m  
Leveys:  120 m  
Rantaviiva:  0,404 km  
Pinta-ala:  1,12 ha  
Saaria:  ei saaria 
 fiPieni Havulampi 
Pieni Havulampi  on Keski-Suomessa Karstulassa  Maja-ahon lähellä sijaitseva lampi.
Maantietoa

Lampi on 130 metriä pitkä, 120 metriä leveä, ja sen pinta-ala on 1,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pääjärven alueella (14.63), jonka Päällinjärven valuma-alueeseen (14.633) se kuuluu. Lammen vedenpinnan korkeus on 198,8 metriä mpy.
Pauline Gower

| Pauline Gower |
| --- | --- |
 Gower de Havilland Tiger Mothin ohjaamossa vuonna 1940.
Henkilötiedot
Muut nimet:  Pauline Fahie
Syntynyt: 22. heinäkuuta 1910 Tunbridge Wells, Yhdistynyt kuningaskunta
Kuollut: 2. maaliskuuta 1947 (36 vuotta) Lontoo, Yhdistynyt kuningaskunta
Kansalaisuus:   Yhdistynyt kuningaskunta
Sotilashenkilö
Palvelusmaa(t):   Yhdistynyt kuningaskunta
Palvelusvuodet:  1939–1945
Sotilasarvo:  senior commander
Joukko-osasto:  Air Transport Auxiliary
Pauline Mary de Peauly Gower Fahie (22. heinäkuuta 1910 Tunbridge Wells – 2. maaliskuuta 1947 Lontoo) oli brittiläinen lentäjä ja kirjailija. Hän oli kaikkien aikojen kolmas ansiolentolupakirjan saanut nainen. Gower osallistui lentonäytöksiin ja oli mukana perustamassa ensimmäistä naisten omistamaa ilmailualan yritystä. Toisen maailmansodan sytyttyä hänet otettiin ensimmäisenä naisena liittoutuneiden sotilaslentokoneita siirtolentäneiden Air Transport Auxiliary -joukkojen palvelukseen. Hänelle annettiin tehtäväksi muodostaa joukkoihin naisten osasto, jonka komentajana hän toimi vuosina 1939–1945.
Elämä > Varhaiset vuodet

Pauline Gower syntyi 22. heinäkuuta 1910 varakkaaseen perheeseen Tunbridge Wellsissä. Hänen isänsä oli konservatiivipuolueen kansanedustaja Sir Robert Gower ja äitinsä Dorothy Gower, omaa sukua Wills, joiden kahdesta tyttärestä Pauline oli nuorempi. Hän opiskeli siskonsa kanssa roomalaiskatolisessa Beechwood Sacred Heart School -sisäoppilaitoksessa Tunbridge Wellsissä. Valmistuttuaan koulusta 18-vuotiaana hänet esiteltiin Lontoon seurapiireille. Sen ohella hän harkitsi perehtyvänsä muun muassa musiikkiin, kreikkalaiseen mytologiaan, valokuvaukseen, ratsastukseen ja politiikkaan, mutta päätti lopulta ryhtyä lentäjäksi. Hän oli saanut ensikosketuksensa ilmailuun päästyään Alan Cobhamin kyytiin huvilennolle viimeisenä kouluvuotenaan. Hänen isänsä ei kuitenkaan hyväksynyt hänen valintaansa, eikä perhe tukenut häntä lainkaan taloudellisesti. Niinpä Gower keräsi lentokoulutukseen tarvittavat rahat pitämällä viulutunteja.
Jo seitsemän tunnin lentokoulutuksen jälkeen Gower lensi ensimmäisen yksinlentonsa. Yksityislentäjän lupakirjan hän sai 4. elokuuta 1930 lennettyään 15 tuntia 15 minuuttia. Lupakirjan saatuaan Gower liittyi lontoolaisen Stag Lanen lentokentän lentokerhoon harjoitellakseen ansiolentolupakirjaa varten. Siellä hän tutustui ja ystävystyi muiden naislentäjien, kuten Dorothy Spicerin sekä yksinlentoennätyksiä rikkoneen Amy Johnsonin, kanssa. Suoritettuaan yölentokokeen onnistuneesti Gower sai ansiolentäjän lupakirjan kolmantena naisena maailmassa 13. heinäkuuta 1931.
Elämä > Ilmailu-ura

Koulutuksensa aikana Gower päätti perustavansa Spicerin kanssa huvilentoyrityksen, jossa hän toimisi lentäjänä ja Spicer mekaanikkona. He aloittivat lennot vuokratulla de Havilland Gipsy Mothilla. Wallingfordissa tukikohtaansa pitänyt yritys kiersi ympäri maata tarjoten yleisölle huvilentoja ja lentotaksipalveluita. Gipsy Mothin tilalle tuli myöhemmin käytetty Simmonds Spartan. Se oli 21-vuotislahja Gowerin isältä, joka oli muuttanut mieltään tyttärensä ilmailu-uran suhteen.
Vuonna 1932 Gower ja Spicer liittyivät ensin Crimson Fleetin ja myöhemmin British Hospitals Air Pageantin lentäviin sirkuksiin. Kierrettyään aikansa maata lentävissä sirkuksissa Gower ja Spicer päättivät perustaa Air Trips Ltd -yrityksen Hunstantoniin. Lentotaksipalveluita ja huvilentoja tarjonnut yritys oli ensimmäinen ilmailualan yritys, jonka omistajat ja henkilökunnan jäsenet olivat kaikki naisia. Myöhemmin he palasivat jälleen myös lentävien sirkusten pariin ja liittyivät British Empire Air Display -ryhmään, jossa Gowerista tuli päälentäjä ja Spicerista vanhempi mekaanikko. Äitinsä kuoltua äkillisesti Gower halusi olla enemmän isänsä tukena ja lopetti sirkusten mukana kiertämisen.
Gowerista ja Spicerista tuli vuonna 1932 Women’s Engineering Societyn ilmailujaoston jäseniä. Gower valittiin yhdistyksen johtokuntaan vuonna 1935, ja hän toimi samana vuonna puheenjohtajana yhdistyksen luennolla, jossa luennoitiin brittiläisten ilmalaivojen historiasta. Hän sai vuonna 1936 ensimmäisenä naisena Air Ministryn myöntämän toisen luokan suunnistajan lupakirjan. Sen myötä hänen ja Spicerin sanottiin ”keränneen kaikki kunnianosoitukset, jotka heille ovat saatavilla”. Vuonna 1937 Gower ja Spicer esitelmöivät yhdistyksen vuosikokouksessa metallien käsittelystä lentokonemoottoreihin sopivaksi. Vuonna 1938 Gower nimitettiin Royal Meteorological Societyn jäseneksi ja pyydettiin mukaan lentoturvallisuutta tutkineeseen Gorrellin komiteaan. Vuonna 1939 hänestä tuli Civil Air Guardin Lontoon alueen piirikomissari.
Lentämisen ohella Gower kirjoitti The Girl’s Own Paper- ja Chatterbox-lehtiin. Hän julkaisi myös kaksi kirjaa, runokokoelman Piffling Poems for Pilots ja yhdessä Spicerin kanssa naisista ilmailussa kertovan kirjan Women with Wings, johon Amy Johnson kirjoitti esipuheen.
Elämä > Toinen maailmansota

Sodan sytyttyä Gower ehdotti syyskuussa 1939, että liittoutuneiden sotilaslentokoneita siirtolentämään perustettujen Air Transport Auxiliary -joukkojen palvelukseen voitaisiin ottaa myös naisia. Ehdotusta vastustettiin aluksi, mutta se hyväksyttiin lopulta saman vuoden marraskuussa. Gower sai 1. joulukuuta 1939 second officerin arvonimen ja häntä pyydettiin johtamaan uuden naisosaston perustamista. Kaksi viikkoa myöhemmin hän lensi kymmenen minuutin koelennon Gipsy Moth -koulukoneella, minkä jälkeen hänet ylennettiin first officeriksi. Lennon myötä Gowerista tuli ensimmäinen Britannian ilmavoimien lentokoneen kyydissä ollut tai sellaista lentänyt nainen.
Gower kokosi ensimmäisen 12 naisen ryhmän, josta 16. joulukuuta järjestettyjen koelentojen jälkeen valittiin kahdeksan parasta. Heistä tuli Air Transport Auxiliaryn ensimmäiset naislentäjät. Naisten annettiin aluksi lentää vain kevyitä avo-ohjaamoisia koulukoneita, joita miehet eivät halunneet lentää talven kylmyydessä ja joita pidettiin halvimpina korvata, jos naiset rikkoisivat ne. Naiset ja erityisesti heidän johtajansa Gower tiesivät, että muiden naislentäjien tie ATA:han riippuisi heidän toimistaan. He saivatkin virheettömällä ja tehokkaalla toiminnallaan ylempiensä asenteet muuttumaan. Siirtolentojen kysynnän kasvaessa naisten sallittiin lentää ensin pieniä kaksimoottorisia koneita, sitten yksimoottorisia hävittäjiä, ja lopulta kaksi- ja nelimoottorisia pommikoneita. Naisosasto myös kasvoi hiljalleen: kesäkuussa 1940 siinä oli 12 jäsentä, ja sodan loppuun mennessä naislentäjiä oli jo 166.
Gower jatkoi Air Transport Auxiliaryn palveluksessa 31. lokakuuta 1945 saakka ja saavutti senior commanderin arvonimen. Hän meni 2. kesäkuuta 1945 naimisiin lennoston komentaja William Fahien kanssa. Pariskunnalle syntyi 2. maaliskuuta 1947 kaksospojat, mutta Gower kuoli äkillisesti sydänkohtaukseen pian synnytyksen jälkeen. Hänet on haudattu Tunbridge Wellsin uudelle hautausmaalle.
Huomionosoitukset

Gower nimitettiin Brittiläisen imperiumin ritarikunnan jäseneksi (MBE) vuonna 1942. Hänelle myönnettiin merkittäville lentäjille annettava Harmon Trophy -palkinto postuumisti vuonna 1950.
Kirjailija W. E. Johns, joka oli itsekin lentäjä, pohjasi kirjoissaan esiintyvän Worrals-nimisen naispuolisen lentäjähahmon osin Pauline Goweriin.
Teokset

Piffling Poems for Pilots.  Lontoo:  J. Hamilton, 1934.
Gower, Pauline & Spicer, Dorothy: Women with Wings.  Lontoo:  J. Long, 1938.
Aiheesta muualla

Kuvia tai muita tiedostoja aiheesta Pauline Gower Wikimedia Commonsissa
Gower Women’s Engineering Societyn palkintoillallisella vuonna 1940.
Gower (oikealla) ja neljä Air Transport Auxiliaryn naislentäjää vuonna 1942.
Pelican

Pelican
Pelican on yhdysvaltalainen yhtye, jonka musiikkityyli luokitellaan yleensä post-metalliksi, koska siihen on yhdistetty post-rockin lisäksi doom metal -vaikutteita. Musiikki on raskasta, hidasta ja teemaltaan luonnonläheistä. Yhtye perustettiin Chicagossa, Illinoisissa vuonna 2001. Pelicanin levy-yhtiö on yhdysvaltalaisen Isis-yhtyeen jäsenen Aaron Turnerin omistama Hydra Head Records.
Kokoonpano

Trevor de Brauw - kitara
Bryan Herweg - basso
Larry Herweg - rummut
Laurent Schroeder-Lebec - kitara
Diskografia > Studioalbumit

Australasia (2003)
The Fire in Our Throats Will Beckon the Thaw (2005)
City of Echoes (2007)
What We All Come To Need (2009)
Diskografia > EP:t

Pelican (2001)
March into the Sea (2005)
Pink Mammoth (2007)
Diskografia > Split-julkaisut

Pelican/Scissorfight/The Austerity Program Split (2003)
Pelican/Playing Enemy Split (2005)
Mono/Pelican split (2005)
Diskografia > DVD:t

Live in Chicago 06/11/03 (2005)
Diskografia > Muut julkaisut

After the Ceiling Cracked (2008)
Aiheesta muualla

Yhtyeen viralliset sivut (Arkistoitu – Internet Archive) (englanniksi)
Pelican Myspacessa (englanniksi)
Pelican Last.fm:ssä (englanniksi)
Pieni Haukilampi (Hankasalmi)

| Pieni Haukilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°21′34″N, 26°41′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskuoja:  oja Niittylampeen 
Järvinumero:  14.377.1.006
Mittaustietoja
Pinnankorkeus:  127,1 m  
Pituus:  340 m  
Leveys:  210 m  
Rantaviiva:  0,905 km  
Pinta-ala:  4,498 ha  
Saaria:  ei saaria 
 fiPieni Haukilampi 
Pieni Haukilampi  on Keski-Suomessa Hankasalmella Myllynkylän lähellä sijaitseva lampi.
Maantietoa

Lammen pinta-ala on 4,5 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Kissakoskenjoen valuma-alueeseen (14.377) se kuuluu. Lammen vedenpinnan korkeus on 127,1 metriä mpy.
Naevius

Gnaeus Naevius (n. 264 - 194 eaa.) oli roomalainen runoilija ja dramatisti. Hänen tiedetään syntyneen Campaniasta ja tunteneen kreikkalaista kulttuuria.
Naevius osallistui ensimmäiseen puunilaissotaan (264-241 eaa.), mutta omistautui sittemmin runojen kirjoittamiselle. Hänen merkittävin teoksensa on kertomaruno De bello punico (Puunilaissota). Runoteoksensa hän kirjoitti tyylillisesti Homerosta jäljitellen, mutta onnistui tekemään sen kansanomaisesti. Naevius onnistui vapauttamaan latinankielisen runouden jäykästä muotosidonnaisuudestaan, hänellä säe alkoi elää.
Näytelmiensä aiheet Naevius ammensi roomalaisesta maailmasta ja roomalaisten elämästä.
Murchisonin putouksen kansallispuisto

| --- | --- |
Sijainti:  Uganda 
Pinta-ala:  3,9 km2 
| --- | --- |
Nimi alkuperäiskielellä:  Murchison Falls National Park
Tyyppi:  Ugandan kansallispuisto 
Perustettu:  1954 
muokkaa - muokkaa wikitekstiä - muokkaa Wikidataa
Murchisonin putoukset
Murchisonin putouksen kansallispuisto (Murchison Falls National Park) on Ugandan laajin kansallispuisto. Se sijaitsee maan pohjoisosassa ja   kattaa laajan alueen savannia, jonka halki virtaavassa Niilissä ovat puistolle nimen antanut 43 metriä korkea Murchisonin putous.
Puiston eläimistö on toipumassa 1980-luvun salametsästyksen vaikutuksista. Niilin pohjoispuolen vehreillä ruohikoilla esiintyy yhä enemmän elefantteja, kirahveja ja erilaisia antilooppeja sekä leijonia. Joessa elää virtahepoja ja krokotiilejä. Alueen kaakkoisosassa on Rabongon sademetsää, jossa asuu simpansseja ja muita sademetsän lajeja.
Idi Amin nimesi putouksen Kabaregan putoukseksi. Hänen valtakautensa päätyttyä entinen nimi otettiin takaisin, mutta toista nimeä on edelleen kartoissa.  Puiston alueella elokuva kuvattu Afrikan kuningatar.
Aiheesta muualla

Kuvia tai muita tiedostoja aiheesta Murchisonin putouksen kansallispuisto Wikimedia Commonsissa
Muuttomiehet pulassa

| Muuttomiehet pulassa> The Music Box |
| --- | --- |
 Elokuvassa esiintyvät portaat Silverlaken kaupunginosassa Los Angelesissa. Kuva vuodelta 2009.
Ohjaaja:  James Parrott
Käsikirjoittaja:  H. M. Walker
Tuottaja:  Hal Roach
Säveltäjä:  Harry Graham Marvin Hatley
Kuvaaja:  Len Powers Walter Lundin
Leikkaaja:  Richard C. Currier
Pääosat:  Stan Laurel Oliver Hardy
Valmistustiedot
Valmistusmaa:   Yhdysvallat
Tuotantoyhtiö:  Hal Roach Studios
Levittäjä:  Metro-Goldwyn-Mayer
Ensi-ilta:  16. huhtikuuta 1932
Kesto:  29 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Muuttomiehet pulassa (engl. The Music Box) on Oliver Hardyn ja Stan Laurelin lyhytelokuva vuodelta 1932. Elokuvassa Hardy ja Laurel näyttelevät muuttofirman omistajia, joiden tehtävänä on automaattipianon kuljettaminen jyrkkien portaiden yläpäässä sijaitsevaan osoitteeseen. Muuttomiehet pulassa sai parhaan lyhytelokuvan Oscar-palkinnon.
Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Muuttomiehet pulassa kaikkien aikojen sadan parhaan komedian listalle.
Roolit

| 0 | 1 | 2 |
| --- | --- | --- |
|  Stan Laurel  | … |  Stanley   |
|  Oliver Hardy  | … |  Oliver   |
|  Gladys Gale  | … |  rouva von Schwarzenhoffen   |
|  Billy Gilbert  | … |  professori von Schwarzenhoffen   |
|  William Gillespie  | … |  pianomyyjä   |
|  Lilyan Irene  | … |  hoitaja   |
|  Sam Lufkin  | … |  poliisi   |
|  Charlie Hall  | … |  postinkantaja    |
Pieni Hepolampi (Luumäki)

| Pieni Hepolampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°56′42″N, 27°23′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Pastjärveen 
Järvinumero:  14.199.1.006
Mittaustietoja
Pinnankorkeus:  75,3 m  
Pituus:  260 m  
Leveys:  200 m  
Rantaviiva:  0,721 km  
Pinta-ala:  3,274 ha  
Saaria:  ei saaria 
 fiPieni Hepolampi 
Pieni Hepolampi  on Etelä-Karjalassa Luumäellä Venäläisenkylän lähellä sijaitseva lampi.
Maantietoa

Lammen pinta-ala on 3,3 hehtaaria, se on 250 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Naistinjoen–Hiijärven valuma-alueeseen (14.199) se kuuluu. Lammen vedenpinnan korkeus on 75,3 metriä mpy.